Bulgaria se îndreaptă spre o nouă rundă de alegeri anticipate după ce partidul populist bulgar "Există un astfel de popor' (ITN) a refuzat joi mandatul de a încerca să formeze un nou guvern, relatează Reuters.
"Alegerile sunt cea mai înaltă formă a democraţiei, ţinem acest dosar pentru câteva secunde şi vi-l returnăm gol, cu un mandat neîndeplinit'', i-a transmis viceliderul grupului parlamentar al ITN, Ivailo Valcev, preşedintelui Rumen Radev.
Acest anunț survine după ce și partidul GERB (centru-dreapta), precum fostul său partener de coaliţie guvernamentală 'Continuăm Schimbarea' (PP) au declarat, succesiv, că nu pot forma un nou executiv.
La 5 martie, premierul Nikolai Denkov (PP) a demisionat conform acordului coaliției privind rotativa guvernamentală, dar şefa diplomaţiei bulgare Maria Gabriel nu a reuşit să formeze un guvern.
La alegerile din aprilie anul trecut, GERB s-a plasat pe prima poziţie, obţinând 69 din cele 240 de locuri în parlament, iar blocul condus de PP a luat 64 de locuri.